கேள்வி: பாபி வம்சம் - வரலாறு குறித்து விரிவாக சொல்லுங்கள்.
பதில்: பாபி பழங்குடியினம் என்பது கிழக்கு ஆப்கானித்தான் மற்றும் பாக்கித்தானின் மேற்குப் பகுதிகளிலிருந்து தோன்றிய பஷ்தூன் பழங்குடியினமாகும். பாபி அல்லது பாபாய் (பஷ்தூன் மக்கள்) கோர்காஷ்ட் அல்லது கர்கஷ்டியின் மகனாவார். முகலாய அரசர்கள் நசிருதீன் உமாயூன் சீடரான உசுமான் கானின் தலைமையில் குராசான் இந்தியா வந்ததாக அவர்கள் கூறுகின்றனர். உசுமான் கானின் மகன் பகதூர் கான்ஜி பாபி, இந்தியாவிற்கு குடிபெயர்ந்து முகலாயர்களின் கீழ் பணியில் சேர்ந்தார். பாபியின் பரம்பரை பட்டம் (பழங்குடி) 1554 ஆம் ஆண்டில் உமாயூனிடமிருந்து சித்தோர்கார் ராணாவுக்கு எதிரான சேவைகளுக்காக" அவருக்கு வழங்கப்பட்டது. 1654 இல் பாபி வம்சத்தை நிறுவிய சேர்கான்ஜி பாபி, ஷாஜகான் மகனான கத்தியவாரின் இளவரசர் முராத் பக்சியின் சேவையில் சேர்ந்தார். முகலாய ஆதாரங்களில், பாபி பழங்குடியினரின் உறுப்பினர்கள் "குசராத்திகள்" என அங்கீகரிக்கப்படுகிறார்கள். அவர்களின் பிராந்திய "குசராத்தி" அடையாளம், கலப்புத் திருமணம் மற்றும் அதன் கலாச்சாரத்துடன் இணைதல் மற்றும் அவர்களின் குலத்தைப் பற்றிய குறிப்பு முக்கியமாக வெவ்வேறு குசராத்தி துணைக்குழுக்களுக்குள் ஒரு சமூகமாக குறிப்பிடப்பட்டது. எடுத்துக்காட்டாக அகமதாபாத்தின் ஷுஜாத் கான் குஜராத்தி. பௌச்தார் குசராத்திகளில் ஒருவரும் பாபி பழங்குடியினத்தைச் சேர்ந்தவருமான சப்தர் கானுக்கு "சப்தர் கான்-இ சானி" என்ற பட்டம் வழங்கப்பட்டதை ஔரங்கசீப் உருகாத்-இ ஆலம்கிரியில் குறிப்பிடுகிறார். அவர்கள் பெரும்பாலும் நாட்டில் தலைமுறைகளாக வாழ்ந்தவர்கள் அல்லது மதம் மாறியவர்களுடன் அடையாளம் காணப்பட்டனர். முகலாயப் பேரரசு வீழ்ச்சிக்குப் பிறகு, பாபிகள் குசராத்து கைப்பற்றுவதற்காக மராட்டியப் பேரரசு கெயிக்வாட் போராட்டத்தில் ஈடுபட்டனர் . குசராத் முழுவதையும் கட்டுப்படுத்துவதில் மராட்டியப் பேரரசு வெற்றி பெற்ற நிலையில், ஜுனாகத் அரசு, ரதன்பூர் சமஸ்தானம், பாலசினோர் சமஸ்தானம், பண்டுவ மனவதர் இராச்சியம், பஜோத் மற்றும் சர்தார்காத் ஆகிய மன்னர் அரசு (பிரித்தானிய இந்தியா) இறையாண்மையை பாபிகள் தக்க வைத்துக் கொண்டனர். இந்த வம்சத்தின் உறுப்பினர்கள் ஜூனாகத், ரதன்பூர் மற்றும் பாலசினோர் ஆகிய சமஸ்தானங்களையும், அதே போல் சிறிய மாநிலங்களான பந்த்வா மனவதர், பஜோத் மற்றும் சர்தார்காத்தையும் ஆட்சி செய்தனர். பாபி பழங்குடியினர் வடக்கு குசராத்து மற்றும் சௌராட்டிர நாடு முழுவதும் காணப்படுகின்றனர். பிரபல பாலிவுட் நடிகை பர்வீன் பாபி பாபி வம்சாவளியைச் சேர்ந்தவர். ஆனால் பெரும்பாலான சமகால பாபிகள், சுதேச பரம்பரையைச் சேர்ந்தவர்களைத் தவிர, சாதாரணமான சூழ்நிலையில் உள்ளனர். பலர் சிறு நில உரிமையாளர்கள். ஆனால் இவர்கள் மத்தியிலும் குறிப்பிடத்தக்க நகரமயமாக்கல் உள்ளது. பாபிகள் அகமணம் பாரம்பரியத்தை கடைபிடித்தாலும், சௌகான் மற்றும் பெக்லிம் சமூகங்களுடன் திருமண உறவுகளும் உள்ளன. மேலும் இவர்கள் சேக்குகள் மற்றும் சன்னி போக்ரர்களிடமிருந்து மருமகள்களை ஏற்றுக்கொள்கிறார்கள்.Muslim Communities in Gujarat by Satish C Misra pages 110-111
கேள்வி: பாபி வம்சம் - குறிப்பிடத்தக்கவர்கள் பற்றி விளக்கவும்.
பதில்: * பர்வீன் பாபி, இந்தியத் திரைப்பட நடிகை. * முகம்மது திலாவர் கான்ஜி: பாக்கித்தான் சிந்து மாகாணத்தின் 14வது ஆளுநர் . * முகமது ஜகாங்கிர் கான்ஜி: சிந்து மாகாண முதலமைச்சரின் ஆலோசகர். * உருஸ்வா மஜலுமி, குஜராத்தி கசல் (இசை) கவிஞர் * குலாம் மொய்னுதீன் கான்ஜி பண்டுவ மனவதர் இராச்சியம் துடுப்பாட்ட அணித் தலைவர், வளைதடிப் பந்தாட்டம் கூட்டமைப்பின் தலைவர், பாக்கித்தான் விளையாட்டு ஆலோசகர். * சர்வத் கிலானி பாக்கித்தானிய நடிகை.